Във връзка с постъпило уведомление *с вх. № ОВОС-2590/19.09.2023г. и допълнителна информация с вх. № ОВОС-2590-12/19.02.2024г. включително и становище на БД ИБР с техен изх. № ПУ-01-868(3)/12.03.2024г. за инвестиционно предложение (ИП): „Почистване коритото на р. Марица от наносни отложения, саморасла растителност и укрепване на бреговете с цел осигуряване на нормална проводимост“ в землищата на с. Поповица, община Садово, и с. Чалъкови и с. Белозем, община Раковски, област Пловдив*, основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І.** Заявеното инвестиционно предложение касае почистване коритото на р. Марица от наносни отложения, саморасла растителност и укрепване на бреговете, с цел осигуряване на нормална проводимост в землищата на с. Поповица, община Садово, и с. Чалъкови и с. Белозем, община Раковски, област Пловдив.

В изпълнение на изискванията на чл. 4а от Наредбата за ОВОС информацията, постъпила с уведомлението, както и постъпилата допълнителна информация бе изпратена на Басейнова дирекция „Източнобеломорски район“ (БД ИБР) за извършване на проверка относно допустимостта на ИП спрямо режимите, определени в утвърдените планове за управление на речните басейни (ПУРБ) на ИБР и планове за управление на риска от наводнения (ПУРН).

С писмо БД ИБР изразява, че ИП е допустимо от гледна точка на ПУРБ на ИБР 2016-2021, ПУРН на ИБР 2022-2027, Закона за водите (ЗВ) и подзаконовите актове към Закона за водите, при спазване на определени условия поставени в същото становище, както и че:

БД ИБР счита, че реализацията на ИП има вероятност да окаже негативно въздействие върху водите и водните екосистеми в района**,** отчитайки следните обстоятелства и мотиви:

* + В ПУРБ на ИБР 2016-2021 г. за водно тяло „Река Марица от р. Чепеларска до р. Омуровска“ с код BG3MA350R211 е установен слаб хидроморфологичен натиск от добив на инертни материали и значителен натиск от миграционни бариери. От наличните към момента данни от разработването на ПУРБ 2022-2027 г. водното тяло е определено с клас на модификация - значителна модификация;
	+ заложената мярка в ПУРБ 2016-2021 с наименование „Подобряване на хидроморфологичното състояние на реките", като действието за изпълнение на мярката е „Недопускане на нови негативни промени в хидроморфологичния режим (причинени от ВЕЦ, изземване на наносни отложения от язовири, нови водовземания и др.) във водните тела, определени като или попадащи в зони за защита на водите“;
	+ участъците, предвидени за изземване на наносни отложения, попадат в границите на зони за защита на водите, определени съгласно чл. 119 а, ал. 1, т. 4 и т. 5 от ЗВ и е налична вероятността от негативно въздействие върху местообитания на воднозависими видове;
	+ наличие на кумулативен ефект от ИП от същия характер за р. Марица в рамките на водно тяло с код BG3MA350R211.

**II.** **По отношение на изискванията на чл. 31 от Закона за биологичното разнообразие (ЗБР):**

Поземлени имоти 57621.1.38, 57621.1.59, 57621.1.60, 57621.1.61, 57621.1.62, с. Поповица, общ. Садово, 80162.35.96 с. Чалъкови, общ. Раковски, ПИ 03620.72.239, 03620.72.396, 03620.72.397, 03620.72.392, 03620.72.1 с. Белозем, общ. Раковски попадат в границите на защитени зони BG0000578 „Река Марица” за опазване на природните местообитания и на дивата флора и фауна, приета от МС с Решение №122/02.03.2007 г. (ДВ бр.21/2007 г.) и BG0002081 „Марица-Първомай” за опазване на дивите птици, обявена със Заповед №РД-909/11.12.2008 г. (ДВ бр13/2009 г.) на Министъра на околната среда и водите.

Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.31 ал.4 във връзка с ал.1 от Закона за биологичното разнообразие.

Имотите, предмет на инвестиционното предложение не попадат в границите на защитени територии, съгласно Закона за защитените територии.

След преглед на представената информация и на основание чл.31, ал.8, във връзка с чл. 39, ал.3 от Наредбата по ОС, въз основа на критериите по чл.16 от нея **е** **извършена преценка за вероятната степен на отрицателно въздействие, според която,** предвид местоположението, мащаба и характера на **инвестиционното предложение,** реализацията му **има вероятност да окаже значително отрицателно въздействие** върху природни местообитания, популации и местообитания на видове, предмет на опазване в защитени зони BG0000578 „Река Марица” и BG0002081 „Марица-Първомай”, поради следните мотиви:

1. При извършена проверка в Единната информационната система за защитените зони от екологичната мрежа Натура 2000 е установено, че на територията, в която се предвижда да се реализира ИП има наличие на местообитания на видове и природни местообитания – *3260 Равнинни или планински реки с растителност от Ranunculion fluitantis и Callitricho-Batrachion*, *3270 Реки с кални брегове с Chenopodion rubri и Bidention p.p.* *и 92А0 Крайречни галерии от Salix alba и Populus alba,* предмет на опазване в BG0000578 „Река Марица. Предвид това, реализацията на инвестиционното предложение се очаква да доведе до пряко унищожаване, увреждане и фрагментация на природни местообитания и местообитания и видове, предмет на опазване в защитената зона, което има вероятност да окаже значително отрицателно въздействие върху популациите им и да доведе до влошаване на природозащитното им състояние в защитената зона.
2. В обхвата на инвестиционното предложение се включва премахване на около 600000 м3 наносните отложения от речното корито и на дървесната и храстова растителност в участък от река Марица с дължина около 3100 м. чрез навлизане на техника. Това предполага генериране на шум, емисии и дълготрайно техногенно и антропогенно натоварване, които има вероятност да доведат до значително безпокойство, прогонване от местообитанията, проява на бариерен ефект, намаляване числеността на популациите на животинските видовете, в т.ч. птици и до влошаване на природозащитното им състояние и състоянието на сигурност.
3. Предвид характера и мащаба на инвестиционното предложение очакваното въздействие върху защитените зони ще бъде дълготрайно и значително по степен, което е възможно да доведе до промяна на видовия състав, числеността и плътността на популациите на видовете, в т.ч птици, предмет на опазване в защитените зони, до трайни негативни изменения в природни местообитания и местообитания на видовете животни (гнездови, хранителни, ловни, места за почивка) и до фрагментация спрямо първоначалното им състояние.
4. Дейностите по изземване на наносни материали и изсичане на дървесна и храстова растителност от р.Марица, предмет на инвестиционното предложение има вероятност да доведата до нарушаване целостта, структурата и функциите на защитени зони BG0000578 „Река Марица” и BG0002081 „Марица-Първомай”, което да окаже значително отрицателно въздействие върху природозащитните им цели.
5. По поречието на река Марица, в границите на защитените зони има редица други реализирани, в процес на реализация и предстоящи за осъществяване подобни инвестиционни предложения, които във взаимодействие с настоящето инвестиционно предложение има вероятност да доведат до необратими и неблагоприятни кумулативни въздействия върху защитените зони и техните елементи.
6. Отчитайки характера на инвестиционното предложение, вида, обема и мащаба на предвидените с него дейности, потенциалните въздействия върху защитените зони се очаква да бъдат преки, дълготрайни, необратими и значителни по степен.

На основание гореизложеното, следва **да се извърши оценка за степента на въздействие на инвестиционно предложение** „Почистване коритото на р. Марица от наносни отложения, саморасла растителност и укрепване на бреговете, с цел осигуряване на нормална проводимост“ в землищата на с. Поповица, община Садово, и с. Чалъкови и с. Белозем, община Раковски, област Пловдив.

1. **Относно приложимата процедура по реда на глава шеста от ЗООС за заявеното инвестиционно предложение:**

**Съгласно разпоредбата на чл. 93, ал. 9, т. 2 от *Закона за опазване на околната среда* за инвестиционни предложения може да се провежда задължителна ОВОС,** без да се извършва преценка при наличие на обстоятелство по чл. 31, ал. 8 от *Закона за биологичното разнообразие.*

Мотивираната преценка, че предвидените дейности **има вероятност да окажат значително отрицателно въздействие върху природни местообитания, популации и местообитания на видове, предмет на опазване в защитени зони** BG0000578 „Река Марица” и BG0002081 „Марица-Първомай”, представлява обстоятелство по чл. 31, ал. 8 от ЗБР. В тази връзка и на основание чл. 93, ал. 9, т. 2 от ЗООС, **ИП подлежи на задължителна оценка на въздействието върху околната среда по реда на Наредбата за ОВОС.** Съгласно разпоредбите на чл. 94, ал. 2 от ЗООС компетентен орган за произнасяне с решение е директорът на РИОСВ-Пловдив.

Копие на писмото е изпратено до Община САДОВО, С. Поповица, ОБЩИНА РАКОВСКИ, С. Чалъкови, С. Белозем, ДИРЕКТОР НА БАСЕЙНОВА ДИРЕКЦИЯ „ИЗТОЧНОБЕЛОМОРСКИ РАЙОН“.

Отговорено от РИОСВ-Пловдив на 01.04.2024г.